Source: http://docplayer.fi/33175-Sallan-geologia-seka-geologiset-retkeilykohteet.html
Timestamp: 2018-08-17 18:39:29+00:00
Document Index: 5307045

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sallan geologia. sekä geologiset retkeilykohteet - PDF
Download "Sallan geologia. sekä geologiset retkeilykohteet"
1 GEOLOGIAN TUTKIMUSKESKUS PSY Rovaniemi RAPORTTI 16/2015 Sallan geologia sekä geologiset retkeilykohteet Peter Johansson Laura S. Lauri 2015
2 GEOLOGIAN TUTKIMUSKESKUS GEOLOGIAN TUTKIMUSKESKUS KUVAILULEHTI Päivämäärä / Dnro Tekijät Peter Johansson ja Laura S. Lauri Raportin laji JULKINEN Toimeksiantaja Raportin nimi Sallan geologia sekä geologiset retkeilykohteet Tiivistelmä Sallan geologia sekä geologiset retkeilykohteet on opaskirja Sallan luonnosta, maiseman kehityksestä sekä geologisista luontonähtävyyksistä. Se on syntynyt vuosina toteutetun tiedonkeruun tuloksena, jolloin Sallassa inventoitiin geologisesti mielenkiintoisia kallioperä- ja maaperäkohteita. Työ toteutettiin osana Euroopan Unionin Kolarctic ENPI CBC - ohjelman rahoittamaa ABCGheritage-hanketta. Kirjan tavoitteena on lisätä koululaisten, opiskelijoiden, paikallisten ihmisten sekä luontomatkailuyrittäjien tietämystä alueen geologisista nähtävyyksistä ja kotiseudusta. Lisäksi edistetään pitkäjänteistä ja jatkuvaa kehittämistyötä alueen matkailuelinkeinojen hyväksi. Asiasanat (kohde, menetelmät jne.) geologiset retkeilykohteet, geomatkailu, geologinen kartoitus Maantieteellinen alue (maa, lääni, kunta, kylä, esiintymä) Suomi, Lappi, Salla Karttalehdet 46 ja 47 (1: ) Muut tiedot Työ toteutettiin osana Euroopan Unionin Kolarctic ENPI CBC -ohjelman rahoittamaa ABCGheritage-hanketta. Arkistosarjan nimi Arkistotunnus Kokonaissivumäärä 20 Kieli SUOMI Hinta Julkisuus Yksikkö ja vastuualue PSY VA 501 JA 502 Hanketunnus Allekirjoitus/nimen selvennys Peter Johansson Allekirjoitus/nimen selvennys Laura S. Lauri
3 GEOLOGIAN TUTKIMUSKESKUS Yleistä Sallan geologia sekä geologiset retkeilykohteet on opaskirja Sallan luonnosta, maiseman kehityksestä sekä geologisista luontonähtävyyksistä. Se on syntynyt vuosina toteutetun tiedonkeruun tuloksena, jolloin Sallassa inventoitiin geologisesti mielenkiintoisia kallioperä- ja maaperäkohteita. Työ toteutettiin osana Euroopan Unionin Kolarctic ENPI CBC -ohjelman rahoittamaa ABCGheritage-hanketta. Sen tehtävänä on säilyttää pohjoisten alueiden biologista, kulttuurihistoriallista ja geologista perintöä ja suojella niitä. Kirjan tavoitteena on lisätä koululaisten, opiskelijoiden, paikallisten ihmisten sekä luontomatkailuyrittäjien tietämystä alueen geologisista nähtävyyksistä ja kotiseudusta. Lisäksi edistetään pitkäjänteistä ja jatkuvaa kehittämistyötä alueen matkailuelinkeinojen hyväksi. Sallan alueen kallioperä Sallan kunnan alue kuuluu kiteisestä kallioperästä muodostuneeseen Fennoskandian kilpeen, joka ulottuu Suomen, Ruotsin, Norjan ja Venäjän Karjalan sekä Kuolan niemimaan alueille. Fennoskandian kilveltä löytyvät koko Euroopan vanhimmat kivilajit. Kilven vanhimmat osat ovat iältään arkeeisia, n miljoonaa vuotta vanhoja granodioriittisia tai tonaliittisia gneissejä, vulkaanisia kivilajeja, kiillegneissejä, gabroja, peridotiitteja. Kunnan pohjoisosista Tuntsan ja Naruskan väliltä sekä etelästä Aholanvaaran kylän ympäristöstä löytyy myös gneissigraniitteja. Arkeeisten alueiden välissä on Kuusamosta Sallan kautta Sodankylään ja Kittilään asti ulottuva kivilajijakso, joka on syntynyt muinaisen tulivuoritoiminnan ja kerrostumisprosessien tuloksena varhaisproterotsooisella ajalla noin miljoonaa vuotta sitten. Tämän vihreäkivijakson alimmat osat sijaitsevat Sallan alueella ja kulkevat Sallan ryhmän nimellä. Sallan ryhmä koostuu tulivuorisyntyisistä kivistä eli vulkaniiteista, joissa voi vielä satojen vuosimiljoonien jälkeen edelleen nähdä rakenteita, jotka muodostuivat sulan kiven ja tuhkan purkautuessa tulivuorista. Koostumukseltaan rauta- ja magnesiumrikkaammat magmat virtasivat sulana laavana pitkiä matkoja, kun taas runsaammin piitä sisältävät magmat kerrostuivat sitkaampina tulivuoren lähelle. Sallan ryhmässä on myös runsaasti räjähdysmäisten purkausten tuottamia tuhkakerrostumia. Ryhmän yläpuolella on toinen tulivuorisyntyinen kerrostuma, Kuusamon ryhmä, jossa valtaosa kivilajeista edustaa muinaisia laavavirtoja. Tulivuoritoiminnan hiipuessa vulkaaniset kivilajit ja tuhkakerrostumat rapautuivat ja kerrostuivat uudelleen matalaan veteen muodostaen saviliuskeita ja hiekkoja, jotka kuuluvat Sodankylän ja Savukosken ryhmiin. Myöhemmissä kallioperän liikunnoissa nämä kerrostumat joutuivat maankuoren sisäosiin ja muuttuivat kovassa paineessa ja lämpötilassa kiilleliuskeiksi ja kvartsiiteiksi. Vedenalaisten hiekkojen lisäksi Sallan alueelle muodostui kalkkikiviä ja rikkipitoisia liejuja, jotka muuttuivat metamorfoosissa marmorikerroksiksi ja mustaliuskeiksi. Koko Lapin aluetta muokkasivat mannerlaattojen törmäykset noin miljoonaa vuotta sitten, jolloin maankuori paksuuntui ja suli tuottaen suuren määrän graniittista magmaa. Graniittisia kiviä löytyy runsaasti Sallan kunnan eteläosista, missä ne reunustavat arkeeista Suomujärven ikkunaa ja tunkeutuvat vanhempiin pintasyntyisiin kiviin. Kohdatessaan kalkkikivikerrostumia graniittiset magmat muuttivat niitä kemiallisesti tuottaen erilaisia karsikiviä, joissa on näyttäviä amfiboli- ja pyrokseenimineraalikasaumia. Kallioperän nuorin muodostuma on Sallan kirkonkylää halkova diabaasijuoniparvi, jonka ikä on Suomen mittakaavassa nuori, vain noin miljoonaa vuotta. Diabaasijuonet ovat syntyneet maankuoren repeämään, jota pitkin maan vaipasta peräisin olevat magmat ovat tunkeutuneet maankuoren yläosiin asti. Sallan diabaasijuoniparvi ulottuu Pelkosenniemen kylältä Sallaan ja itärajan yli Venäjän puolelle.
4 GEOLOGIAN TUTKIMUSKESKUS Kuva 1. Sallan alueen kallioperäkartta.
5 GEOLOGIAN TUTKIMUSKESKUS Kuva 2. Sallan alueen maaperäkartta ja tekstissä esiintyvät geologiset kohteet
6 GEOLOGIAN TUTKIMUSKESKUS Jääkausiaika ja maaperäkerrostumien synty Viimeisen 2,5 miljoonan vuoden aikana maapallolla on vallinnut jääkausiaika. Sinä aikana Pohjois-Eurooppa on peittynyt kymmeniä kertoja mannerjäätiköiden alle. Jääkausien välillä on ollut tuhansia vuosia kestäneitä lämpimiä ajanjaksoja, jolloin jäätiköt ovat hävinneet lähes kokonaan. Elämme nytkin tällaista kahden jäätiköitymisvaiheen välistä lämmintä vaihetta. Uusi jääkausi tulee vääjäämättä tuhansien vuosien kuluttua. Viimeinen jääkausi alkoi noin vuotta sitten. Ilmaston viilenemisen tuloksena talvisin sataneet lumet eivät enää sulaneet kesällä pois, vaan pakkautuivat vähitellen jääksi. Jääkauden alkuvaiheeseen liittyi useita jäätiköitymisiä sekä viileitä, mutta jäättömiä välivaiheita. Jääkauden loppupuolella ilmasto viileni merkittävästi. Kylmimmillään se oli noin vuotta sitten. Silloin mannerjäätikkö peitti Pohjois-Eurooppaa ulottuen Jäämereltä aina Keski-Euroopan pohjoisosiin asti. Sen eteläreuna oli Veiksel-joella Puolassa, ja siksi viimeistä jääkautta kutsutaan Veiksel-jääkaudeksi. Sallan alueella jäätikkö oli noin 2,5 kilometriä paksu. Kylmän vaiheen jälkeen ilmasto lauhtui. Mannerjäätikkö alkoi sulaa ja sen peittämä alue kutistui. Noin vuotta sitten idästä perääntyvä jäätikön reuna saavutti Sallan alueen. Sieltä se jatkoi perääntymistään kohti länsiluodetta. Seuraavan 500 vuoden aikana muukin Lappi paljastui jäätikön alta. Noin vuotta sitten mannerjäätikön viimeiset rippeet sulivat Pohjois-Ruotsin tuntureilta. Mannerjäätikön työn tuloksena ikivanhan kallioperän päälle kerrostui irtonaisista maalajeista koostuva maaperä. Sallassa maaperän yleisin maalaji on moreeni. Siinä on sekaisin eri maalajitteita lohkareista hiekkaan ja savekseen. Moreenin kivet ovat usein särmikkäitä ja niiden pintaa peittää hienorakeisesta aineksesta koostuva jauhomainen kerros. Moreeni on syntynyt jäätikön kallioperästä irrottamasta, murskaamasta ja hiomasta kiviaineksesta. Joukkoon on sekoittunut myös kallioperän rapautumistuotteita ja vanhoja maaperäaineksia. Pohjamoreeniksi kutsutaan moreenia, joka syntyi jäätikön pohjalla ja pakkautui tiiviiksi massaksi kallion pinnalle. Tenniöjoen laaksossa esiintyy satoja moreenista syntyneitä kumpuja ja selänteitä, jotka ovat paikoitellen pinnaltaan lohkareisia. Mannerjäätikön sulamisvaiheen aikana syntyi myös erilaisia sulamisvesien kerrostamia muodostumia. Jäätikön pohjalla olleissa tunneleissa sulamisvesi virtasi kovan paineen alla kohti jäätikön reunaa. Veden virtaus kulutti, pyöristi ja lajitteli mukana kuljettamaansa kiviainesta. Siitä kerrostui tunnelin suuntaisia sora- ja hiekkaselänteitä eli harjuja, jotka ovat yleisimpiä sulamisvesien synnyttämiä maastomuotoja. Tunnelin ollessa kapea syntyi jyrkkärinteisiä harjuja, sellaisia kuten Kangasharju Onkamojärven etelärannalla ja Kuukkumaharju Tenniöjokilaaksossa. Tunnelin suulle sulamisvedet kerrostivat laajoja harjualueita ja deltakerrostumia. Niitä esiintyy mm. Lapajärvellä. Sulamisvesien kulutustyön tuloksena syntyivät Aholanvaaran hiidenkirnut sekä monet rotkolaaksot ja kurut, kuten Oulangan kanjoni, Nuoluskuru, Värriötunturien Syväkuru ja Sauoivan kurut Tuntsalla. Mannerjäätikön sulaessa laajat alueet Itä-Lapissa jäivät sadoiksi vuosiksi jäätikön patoamien järvien peittoon. Niistä suurin oli noin km 2 laajuinen Sallan jääjärvi, joka ulottui Posion pohjoisosasta, Yli-Suolijärveltä Sallaan ja pohjoisessa Savukosken Ruuvaojalle. Sallan jääjärven synnyn aiheutti mannerjäätikkö, joka patosi ja esti vesiä virtaamasta Kemijokilaaksoa pitkin länteen. Jääjärvi laski Maaselän päävedenjakajan yli itään kohti Vienanmerta. Sallan kirkonkylän ympäristössä vaarojen rinteillä on rinteen suuntaisia kivivöitä sekä veden huuhtomia kallioita. Ne ovat Sallan jääjärven rantaan aallokon ja talvisen jäiden työnnön tuloksena syntyneitä rantakallioita ja -kivikkoja, joita kutsutaan muinaisrannoiksi. Suot ovat myös geologisia muodostumia, joihin on kerrostunut vuosituhansien kuluessa kivennäismaata peittävää eloperäistä maalajia, turvetta. Sallan suot ovat aapasoita, joiden keskialueet ovat avonaisia ja puuttomia vetisiä rimpiä. Rimpien välissä on rahkasammalta ja varpuja kasvavia matalia harjanteita eli jänteitä. Soiden reunoilla on kitukasvuista mäntyä kasvavia rämeitä ja
7 GEOLOGIAN TUTKIMUSKESKUS Kuva 3. Taiteilijan näkemys Sallan jääjärvestä etelästä nähtynä sekapuustoisia korpia. Turvekerrostuma on paksuudeltaan keskimäärin vajaa kaksi metriä. Turve koostuu pääasiassa saramaisten kasvien ja ruskosammalien jäänteistä. Aapasuot saavat ravinteensa valumavesien mukana ympäröiviltä kivennäismailta. Vähäravinteisemmilla alueilla esiintyy myös rahkasammalvaltaisia turpeita. Soita alkoi syntyä varsin pian jäätikön sulamisen jälkeen. Ensimmäisinä soistuivat vaarojen ja tunturien väliset kosteat painanteet. Myöhemmin soiden leviäminen jatkui metsämaan soistumisen sekä vesistöjen umpeenkasvun seurauksena. Sallan laajimmat suoalueet sijaitsevat Vuotostunturin ja Tenniöjoen välisellä alavalla alueella, missä on Joutsenaavan ja Kuppiaavan soidensuojelualue.
8 GEOLOGIAN TUTKIMUSKESKUS Kuva 4. Sallan jääjärven levinneisyys noin vuotta sitten. Geologisia kohteita: Kuva 5. Aholanvaaran hiidenkirnu 1. Aholanvaaran hiidenkirnut Sallan Aholanvaarassa, kylän eteläpuolella sijaitsevalla Kalliovaaralla on neljä hiidenkirnua. Hiidenkirnut syntyivät noin vuotta sitten mannerjäätikön sulamisvaiheessa sen reunavyöhykkeen alla. Jäätikön sulamisen seurauksena sen reuna perääntyi kohti länsiluodetta noin 150 m vuodessa. Jäätiköstä syntyi suuret määrät sulamisvettä, jota kerääntyi jäätikön pohjalla olleisiin sulamisvesitunneleihin. Tunnelissa syntyi voimakkaita sulamisvesipyörteitä. Pyörteessä virran kuljettamat kivet alkoivat pyöriä ja porautuivat alla olevaan kallioon synnyttäen sileäseinäisiä onkaloita eli hiidenkirnuja. Aholanvaaran hiidenkirnut ja Kalliovaaran sulamisvesien kuluttamat rotkot liittyvät Itä-Lappia halkovaan suureen jäätikköjokisysteemiin, joka on kulkenut Kemijärveltä Aholanvaaran kautta Oulangalle ja Venäjälle. Jäätikköjokisysteemiin liittyy myös sulamisvesien kerrostama mahtava harjujakso, johon liittyviä harjuselänteitä esiintyy mm. Kemijärven Soppelassa ja Räisälässä sekä Oulankajoen laaksossa. Hiidenkirnuista suurinta kutsutaan Juomapadaksi. Se on tilavuudeltaan ja läpimitaltaan Suomen suurin ja kuuluu maailman suurimpien hiidenkirnujen joukkoon. Muodoltaan se on hieman soikea halkaisijan vaihdellessa 13 metristä 15.5 metriin. Kivilajiltaan karkearakeista graniittia olevat seinämät ovat paikoin sulamisvesivirran sileäksi hiomia, paikoin myöhemmin tapahtuneen rapautumisen rikkomia. Juomapata on jatkuvasti osittain veden täyttämä. Vuonna 1996 se pumpattiin tyhjäksi tarkempia tutkimuksia varten. Pohjalla oli useiden metrien kerros kalliosta rapautuneita lohkareita ja kiviä. Hiidenkirnun tarkkaa sy-
9 GEOLOGIAN TUTKIMUSKESKUS vyyttä ei tiedetä, mutta sen arvioidaan olevan noin 13 metriä. Pienempien hiidenkirnujen halkaisijat vaihtelevat viiden ja kahdentoista metrin välillä. Ne ovat moreenin ja turpeen peitossa. Koska niitä ei ole tyhjennetty maa-aineksista, syvyydestä ei ole tietoja. Alueella näkyy myös muita jäätikön sulamisvesitoiminnan synnyttämiä kulutusmuotoja, kuten vesivirtausten kuluttamia rotkoja. Sulamisvesivirrat ovat myös huuhtoneet maaperäkerrokset pois Kalliovaaran laelta ja paljastaneet alla olevan graniittisen kallion. Laelta on hyvä näköala pohjoiseen, Aholanvaaran kylään ja Kalliojärvelle. Hiidenkirnut ovat olleet paikallisten asukkaiden tiedossa useita vuosikymmeniä. Geologien tietoon ne tulivat 1960-luvulla professori Veikko Okon käydessä paikalla. Hiidenkirnuista hieman itään on Aholanvaaran kylän vanha tanssipaikka, jossa on muinoin vietetty mm. juhannusjuhlia. Kulkuyhteydet ja palvelut: Aholanvaara sijaitsee 65 km päässä Sallan keskustasta. Sallasta ajetaan tietä nro 950 etelään 45 km, ja käännytään oikealle tielle nro Noin 24 km:n jälkeen käännytään vasemmalle paikallistielle, josta on opasteet hiidenkirnuille. Kalliovaaran alueella tiet ovat metsäautoteitä, jotka ovat ajoittain heikkokuntoisia. Tieltä johtaa kohteelle hyväkuntoinen retkeilypolku, joka on osittain pitkospuuta. Kävelyn voi aloittaa joko Valkeasillalta, jossa on polun alkupää. Silloin kävelyreitin kokonaispituus on noin 8 km. Kävelyn voi aloittaa myös pysäköintipaikalta, joka on Valkeasillalta 3 km eteenpäin. Tämä kävelyreitti on 3,2 km pitkä. Valkeasillan luona ja Kalliovaarassa on kotia ja tulipaikkoja. Kalliovaaran kodan lähellä on juomakelpoinen lähde. 2. Puu-Matovaaran muinaisrannat Puu-Matovaaran rinteellä näkyvä kivikkoinen valli on Sallan jääjärven muinaisranta. Liki samankokoiset, pyöreähköt kivet muodostavat vaaran rinteellä rinteen suuntaisen kivivyön, joka syntyi aallokon ja jäiden työnnön tuloksena. Se kuvastaa muinaisen vedenpinnan tasoa, joka sijaitsi noin metrin korkeudella nykyisen merenpinnan yläpuolella. Viimeisen jääkauden eli Veiksel jääkauden loppuvaiheessa noin vuotta sitten laajat alueet Itä-Lapissa jäivät jäätikön patoamien järvien peittoon. Sallan jääjärvi syntyi, kun länteen perääntyvä mannerjäätikön reuna patosi sulamisvesiä Itä-Lappiin ja esti niitä virtaamasta Kemijokilaaksoa pitkin länteen. Se oli Itä-Lapin suurin jääjärvi, kooltaan km 2. Se peitti kolme kertaa nykyistä Inarijärveä laajemman alueen ja ulottui laajimmillaan Posion pohjoisosasta Savukosken Ruuvaojalle ja Venäjän puolella olevalle Tenniöjärvelle asti. Lapin jääjärvet olivat yleensä lyhytaikaisia, ja niiden vedenpinta säilyi samalla tasolla vain muutamia vuosikymmeniä. Sallan jääjärvi oli poikkeuksellisen pitkäikäinen. Sen vedenpinnan arvioidaan säilyneen samalla korkeudella yli sadan vuoden ajan. Tämän seurauksena rannoille ehti muodostua hyvin kehittyneitä muinaisrantoja kuten kivisiä valleja, rantalohkareikkoja ja kallioisia huuhtoutumisrajoja. Sallan jääjärven rantoja esiintyy eri puolilla Sallaa. Maankohoamisen voimakkuudessa tapahtuneiden vaihteluiden tuloksena ne esiintyvät eri korkeuksilla. Maankohoaminen on seurausta mannerjään kuopalle painamasta maankuoresta, joka pyrkii palautumaan jääkautta edeltäneeseen asemaan. Sallan jääjärven peittämän alueen länsiosassa kohoaminen on ollut koko ajan voimakkaampaa kuin itäosassa. Sen seurauksena jääjärven rannan tasot ovat nykyisin kallistuneet niin, että alimmillaan ne ovat itäosassa Kelloselän - Aatsingin alueella, noin metrin korkeudella. Sallan kirkonkylän ympäristössä jääjärven rantojen korkeudet vaihtelevat metrin välillä. Kirkonkylän keskellä, Liinaharjun ulkoilu-
10 GEOLOGIAN TUTKIMUSKESKUS puistossa noin 240 metrin korkeudella olevat kalliot ovat jääjärven aallokon huuhtomia rantakallioita. Viime sotien aikana niihin louhittiin ja räjäytettiin puolustusasemia. Sallan länsiosassa, Kursun ympäristössä sekä Akanvaaran rinteellä muinaisrannat nousevat metrin korkeudelle. Sallan jääjärven lasku-uoma sijaitsi järven itäosassa, Aapajärvellä. Aapajärvi sijaitsee Venäjälle luovutetulla alueella Kairalan kylän eteläpuolella. Aapajärven kaakkoispäässä sijaitsi vedenjakajan matalin kohta (211 m mpy), ja sieltä vedet laskivat Kutsajoen laaksoon ja luonnonnähtävyytenä tunnetun Jäniskönkään kautta edelleen kohti Vienanmerta. Lasku-uoma lienee ollut mahtava joki, sillä sen kautta virtasi suuret määrät jäätiköltä lähtenyttä sulamisvettä. Jääjärvi ei ollut aivan yhtenäistä ulappaa, sillä sen keskellä kohosivat saarina alueen korkeimmat vaarat, kuten Vuotostunturin - Akanvaaran ylänkö, Suvastunturi, Jaurutunturi sekä Kemijärvellä oleva Suomutunturi. Kuva 6. Sallan jääjärven muinaisranta Puu-matovaaran rinteellä Jäätikön reunan peräännyttyä länteen Kemijärven kohdalle noin vuotta sitten avautui jäätikön reunan alta uusi lasku-uoma etelään Yli-Neitijärvelle ja sieltä Korouoman ja Simojärven kautta Itämeren altaaseen. Uuden lasku-uoman avautumisen tuloksena Sallan jääjärven vedenpinta laski lyhyessä ajassa yli 40 metriä. Vesipurkaus lienee ollut aikanaan melkoinen luonnonmullistus, sillä suuret vesimassat vyöryivät Korouomaan kuluttaen sen reunamia ja puhdistaen sen pohjaa. Vedenlaskun seurauksena laajat alueet Sallassa muuttuivat kuivaksi maaksi. Samalla veden virtaus loppui Aapajärven lasku-uomassa.
11 GEOLOGIAN TUTKIMUSKESKUS Kulkuyhteydet ja palvelut: Puu-Matovaara sijaitsee noin neljän kilometrin päässä Sallan keskustasta Kelloselkään johtavan tien nro 82 varrella. Kohde sijaitsee muutaman kymmenen metrin päässä tiestä, sen kaakkoispuolella. Tien reunassa on pieni pysäköintipaikka, ja kohteen vieressä on Sallan jääjärvestä kertova suomen- ja englanninkielinen opastetaulu. 3. Aatsinginhaudan dolomiittikallio ja diabaasijuoni Noin 20 kilometriä pitkä Aatsinginhauta Sallatunturin itäpuolella on hyvä esimerkki kivilajien erilaisesta kulutuskestävyydestä. Aatsinginhauta on syntynyt, kun alueen kallioperään syntyi miljoonia vuosia sitten maanjäristysten seurauksena pohjois-eteläsuuntainen ruhjelaakso. Vuosimiljoonien aikana eroosio kulutti kalliosta irronneen rikkonaisen kiviaineksen pois. Viimeisen runsaan kahden miljoonan vuoden aikana oli useita jääkausia, jolloin jäätiköt kuluttivat ja uursivat ruhjelaaksoa syvemmäksi ja synnyttivät lopulta nykyisen Aatsinginhaudan. Sen pohja on noin 190 metrin korkeudella. Reunoilla kohoavat vaarat nousevat yli 400 metrin korkeuteen (Petservaara 445 m), joten suhteelliset korkeuserot ovat metriä. Sallan kunnan itäosa sekä Kairalan ja Tuutijärven alueet Venäjän puolella kuuluvat laajaan Sallan vulkaniittialueeseen, joka on iältään n miljoonaa vuotta. Sen kallioperä koostuu valtaosin tulivuoritoiminnan seurauksena syntyneistä kivilajeista, vulkaniiteista. Näille kivilajeille on tyypillistä varsin suuri kulutuskestävyys, mikä näkyy siinä, että Aatsinginhautaa reunustavat vaarat Kolvivaarasta Haltiavaaraan sekä Liemuvaarasta Lehtovaaraan ovat kohoumina ympäristönsä yläpuolella. Sallan vulkaniittialueen länsipuolella on laaja sedimenttikivialue, johon kuuluvia mustaliuskeita tavataan kalliopaljastumina Tuohivaaran alueella. Saman muinaisen meren pohjalle sedimentoituneista kalkkiliejuista ovat syntyneet myös ne dolomiittiset kalkkikivet, jotka muodostavat korkeita törmiä Aatsinginhaudan eteläpäässä, Könkäänmaassa. Koko Aatsinginhaudan pohja muodostuu vulkaniitteja jonkin verran nuoremmista, sedimenttisyntyisistä kivilajeista. Aatsinginhaudan kivilajeja leikkaa Suomen kallioperän mittakaavassa nuori Sallan diabaasijuoni-parvi, joka on tunkeutunut kallioperän rakoihin noin miljoonaa vuotta sitten, eli tuhat miljoonaa vuotta alueen vulkaniittien ja sedimenttikivien muodostumisen jälkeen. Diabaasijuoni on näkyvissä Pahaojankurun pohjalla. Kulkuyhteydet ja palvelut: Sallasta ajetaan tietä nro 950 etelään 10 km. Hotellin vierestä lähtee retkeilypolku Pahaojan kurulle, jonne tulee kävellen matkaa 8 km. Kurulta Könkäänmaan kalliotörmille on kävelymatkaa noin 1, 5 km. Pahaojankurun reunalla on Metsähallituksen ylläpitämä tulipaikka ja laavu.
12 GEOLOGIAN TUTKIMUSKESKUS Kangasharju Kuva 7. Könkäänmaan dolomiittikalliotörmä Mannerjään sulaessa jäästä vapautui suuret määrät sulamisvettä, jota virtasi jäätikön päällä, sisällä ja pohjalla olleissa halkeamissa ja raoissa. Sulamisvesivirrat yhtyivät jäätikön pohjalla tunneleissa virtaaviksi jäätikköjoiksi, jossa sulamisvedet jatkoivat virtaustaan kohti jäätikön reunaa. Virtaus irrotti jäässä ja jäätikön pohjassa ollutta kiviainesta. Se peseytyi, lajittui ja lopulta kerrostui sulamisvesitunnelin pohjalle hiekkaisiksi ja soraisiksi kerrostumiksi, joita kutsutaan harjuiksi. Erillisistä harjuselänteistä muodostui jopa satojen kilometrien mittaisia, tunnelin suuntaisia harjujaksoja. Itä-Lapissa ja Sallan alueella harjujaksot kulkevat likimain länsiluoteesta itäkaakkoon. Ne kuvastavat muinaisten jäätikköjokien reittejä ja kertovat suunnan, johon jäätikön reuna perääntyi. Lähes 30 metriä korkea Kangasharju Onkamojärven etelärannalla on tyypillinen tunneliin syntynyt harju. Se on jyrkkärinteinen ja paikoin teräväharjainen selänne. Tietä rakennettaessa harjuselänteeseen kaivettiin sorakuoppia. Niiden seinämistä voi havaita, että harju koostuu pääasiassa sorasta ja hiekasta. Kangasharju on osa Kursusta Salmijoen laakson ja Kalliojärvien kautta Onkamoon tulevaa harjujaksoa. Onkamosta
13 GEOLOGIAN TUTKIMUSKESKUS harju jatkuu itään yli valtakunnan rajan. Tämä harjujakso on syntynyt viimeisen jäätiköitymisen sulamisvaiheessa, noin vuotta sitten. Samaan harjujaksoon kuuluu myös Hanhiharju, jonka päällä kulkee Salla Hautajärvi maantie. Jyrkkärinteisenä ja selvästi ympäristöstään kohoavana selänteenä myös Hanhiharju on maisemallisesti kaunis ja edustava. Sen jyrkät piirteet ovat selvästi nähtävissä Kolmiloukkosen järven ympäristössä, Poropuistosta noin kilometri itään. Sallan keski- ja pohjoisosista on löydetty myös viimeistä jäätiköitymistä vanhempien jäätiköitymisten sulamisvaiheessa syntyneitä harjujaksoja. Ne ovat säilyneet suojassa mannerjäätikön pohjalla viimeisen jäätiköitymisen aikana. Kulkuyhteydet: Kangasharju on helppo saavuttaa. Sallasta ajetaan tietä nro 950 etelään, ja käännytään vasemmalle Onkamoon johtavalle sivutielle. Tie kulkee Onkamon kylän länsipuolella aivan harjun reunaa seuraten. 5. Onkamon tuulikerrostuma-alue Onkamon kylän ympäristössä esiintyy lentohietikoita. Osa niistä on muodostunut tuulten kerrostamiksi lentohiekkakinoksiksi eli dyyneiksi. Lentohiekka on alunperin jäätikköjokien kerrostamaa hiekkaista tai hietaista ainesta, joka mannerjäätikön sulettua ja maan kuivuttua joutui voimakkaiden tuulten kulutuksen kohteeksi. Tuuli vieritti ja pomputti hiekkajyväsiä maanpinnan lähellä ja lennätti hienomman pölyn yläilmoihin. Nopeasti liikkuvat hiekkajyväset hioivat toisiaan ja iskivät uusia hiekkarakeita liikkeelle. Siellä, missä hiekkajyväset kohtasivat esteen, alkoi kasvaa lentohiekkakinos. Tuuli vieritti uutta hiekkaa kinoksen päälle, jolloin kinos saattoi kasvaa satojen metrien pituiseksi ja useita metrejä korkeaksi vallimaiseksi muodoksi. Tuulen kulutustyötä auttoi myös jäätikön etumaastossa ollut niukka kasvillisuus, joka ei kyennyt sitomaan hiekkaa. Dyyni saattoi vaeltaa tuulen kuljettamana lähtöalueeltaan jopa useiden kilometrien päähän. Tuulen suuntaan nähden poikittaisissa dyyneissä hiekkakerrokset viettävät rinteen suuntaisesti. Kaarevien dyynien ja paraabelin muotoisten dyynien kerrokset viettävät koko dyynissä jyrkästi tuulen tulosuunnasta poispäin. Poikittais- ja paraabelidyynien muodoista ja niiden kerrosten kaateista voi päätellä, että Sallassa tuulen vallitseva suunta on ollut luoteesta kaakkoon. Atlantilta puhaltaneet tuulet ovat kääntyneet mannerjään pohjoispuolitse ja seuranneet perääntyvän jäätikön reunaa. Tällä hetkellä tuuli ei enää kuljeta ja kasaa hiekkaa, vaan dyynit ovat kasvillisuuden sitomia ns. fossiilisia dyynejä. Kuitenkin paikoissa, missä suojaava kasvillisuus on rikkoontunut ja hiekka on tullut näkyviin, voi nähdä hiekan pinnalla aaltomaisia jälkiä. Ne ovat vasta syntyneitä tuulen aikaansaamia muotoja. Lentohiekan aines on hyvin lajittunutta. Se on karkeaa hietaa ja hienoa hiekkaa eli rakeiden läpimitta vaihtelee 0.06 mm:stä ja 0.6 mm:iin. Rakeet ovat yleensä jonkin verran pyöristyneitä. Väriltään lentohiekka on vaalean kellertävää, koska hiekkarakeet ovat pääasiassa vaaleita mineraaleja, kuten kvartsia ja maasälpää. Kulkuyhteydet: Onkamon tuulikerrostuma-alue sijaitsee Onkamon kylässä. Sinne johtaa paikallistie Salla Hautajärvi maantieltä (tie nro. 950).
14 GEOLOGIAN TUTKIMUSKESKUS Oulangan kanjoni ja Rupakiven raukki Oulangan kansallispuisto sijaitsee Kaakkois-Lapissa, Sallan ja Kuusamon kuntien alueella. Sitä leimaavat mäntymetsät, kalliorotkot, jokilaaksot hiekkatörmineen ja koskineen sekä laajat suoalueet. Kansallispuiston sydän on 135 kilometriä pitkä Oulankajoki. Se saa vetensä Sallan suoalueilta. Varsinainen joki alkaa Aittajärvestä. Ennen kuin Oulankajoki ylittää valtakunnan rajan siihen yhtyvät Kuusinkijoki ja Kitkajoki. Oulankajoki on jyrkkäseinäisine kalliorotkoineen ja jokilaaksoineen yksi Suomen kansallismaisemista. Jokimaisemien lisäksi Oulangan alueella on paljon nähtävää: harvinaisia kasvilajeja, kuohuvia koskia, vesiputouksia, jylhiä vaaroja, lehtoja, lettosoita ja kalkkilähteitä. Oulangan jokilaakso sai nykyisen muotonsa viimeisen jääkauden loppuvaiheessa noin vuotta sitten. Mannerjäätikkö virtasi alueen yli länsiluoteesta itäkaakkoon. Jäätikön virtaus oli voimakasta ja se kulutti alla olevaa kallioperää irrottaen siitä kiviainesta. Jäätikön kuljettamasta aineksesta kerrostui sen liikesuunnan suuntaisia moreeniselänteitä, drumliineja. Jäätikön pohjalla virranneet sulamisvedet kerääntyivät Oulankajoen laaksoon ja kuluttivat sitä, jolloin syntyivät Oulangan jylhimmät kallioseinämät, kuten kvartsiittia oleva Ristikallio, Kiutakönkään dolomiittinen kallioseinämä sekä Taivalkönkään kiviset kosket. Välillä virtaus kerrosti mukanaan kuljettamaansa hiekkaista ainesta harjuselänteiksi, joita kerrostui Taivalkönkään alapuolelle Aventolammen rantaan. Kiutakönkään alapuolella Oulankajoen laakso avautuu hiekkaiseksi laaksontäytteeksi, johon joki on syönyt kiemurtelevan uomansa. Oulankajoen sivujoen Savinajoen keskellä on viisi metriä korkea Rupakivi-niminen raukki. Raukit ovat aallokon, talvisten jäiden tai jokien tulvavesien kuluttamia pylvästä muistuttavia kalliopilareita. Kulkuyhteydet ja palvelut: Kansallispuiston Sallan puoleiseen osaan pääsee Hautajärveltä, joka on Sallasta tietä nro 950 etelään. Sieltä Oulangan kanjonia lähinnä olevalle Savilammen pysäköintipaikalle on 13 km. Kohteelle käännytään Urriaavan tienhaarasta. Tienhaarassa on opasteet Oulangan kanjonille. Savilammen pysäköintipaikalta on kävelyreittejä 2 km päässä olevalle kanjonille ja 4 km päässä olevalle Rupakivelle. Kuusamon puolella oleville Taivalkönkäälle ja Aventolammelle on Savilammen pysäköintipaikalta matkaa 5 km. Ristikalliolle pääsee parhaiten Ristikallion pysäköintipaikalta. Se on Kuusamoon menevän tien nro 950 varrella, Sallasta 56 km etelään. Pysäköintipaikalta on Ristikalliolle 5 km:n kävelymatka Karhunkierros-reittiä pitkin. Karhunkierroksen pohjoisosan reitin varrella on useita autiotupia (Antintupa, Ristikallio, Puikkokämppä ja Taivalköngäs) sekä tulentekopaikkoja.
15 GEOLOGIAN TUTKIMUSKESKUS Kuva 8. Oulangan kanjoni Salmijoen ja Kalliojärven kurut Salmijoen laakson pohjalla oleva, noin 50 metriä syvä kuru sekä jyrkkärantaiset Kalliojärvi ja Kalliolampi ovat syntyneet mannerjäätikön sulamisvesien kulutustoiminnan tuloksena noin vuotta sitten. Viimeisen jääkauden loppuvaiheessa jäätikön pohjalla oli jäätikköjoki, jossa sulamisvedet virtasivat tunnelissa luoteesta kaakkoon kohti jäätikön reunaa. Jäätikköjoki kulki Kursusta ja Lapajärveltä Yli- Salmijoen laaksoon ja sieltä Kalliojärvien kautta Hangasharjulle ja edelleen Onkamoon. Virtaus ylitti Hangasvaaran ja Palovaaran muodostaman vaara-alueen niiden välissä olevaa laaksoa myöten, joka on ikivanha kallioperään syntynyt ruhje. Laakson pohjalla virtaus vei kallion pintaa peittäneen moreenin mukanaan. Se rikkoi kalliota ja kulutti siihen syviä kuruja. Kulutus johtui sulamisvesitunnelissa olleesta voimakkaasta hydrostaattisesta paineesta, joka puolestaan johtui päällä olleen paksun jäätikön aikaansaamasta puristuksesta. Paineen vaikutuksesta sulamisvesivirtaus saattoi myös virrata ylämäkeen ylös laaksonpohjia ja ylittää vedenjakajia. Kurujen seinämät ja pohja näkyvät tänä päivänä sulamisvesivirtauksen huuhtomina avokallioina.
16 GEOLOGIAN TUTKIMUSKESKUS Kuva 9. Kalliojärvet jyrkät kalliorannat kohoavat lähes 20 metriä vedenpinnan yläpuolelle. Salmijoenkuru on kallioon kulunut, keskimäärin viisi metriä syvä kuru. Kurun pohjalla Salmijoki virtaa kuohuvana koskena, jossa on putous. Virran keskellä oleva kallio jakaa joen kahteen putoukseen, joista läntinen on vuolas ja jyrkkä, noin 2 3 metriä korkea. Itäinen putous on samankorkuinen, mutta edellistä vähävetisempi. Putousten jälkeen virrassa on vielä matalampia koskipaikkoja, joten joen pudotuskorkeudeksi tulee noin viisi metriä. Kurun rinteet kasvavat vanhaa metsää, jossa on runsaasti aihkipetäjiä ja keloja. Kalliojärvellä ja Kalliolammella kurun pohja on veden peitossa. Järvien rantoja seurailevat äkkijyrkät, metriä korkeat kallioseinämät. Jäätikköjoen kulkureitin varrelle on kerrostunut myös harjuselänteitä, jotka ovat syntyneet sulamisvesien kuljettamasta hiekasta ja sorasta. Niistä hyvänä esimerkkinä on edellä mainittujen Kangasharjun ja Kauniinhaudanharjun lisäksi myös jyrkkärinteinen Ruuhenlatvakangas. Se sijaitsee Salmijoenkurun ja Kalliojärven välissä. Kurut ja niiden väliin jäävät harjuselänteet kertovat sulamisvesitunnelissa tapahtuneista vaihteluista, jolloin sulamisvesivirtauksen aiheuttama kulutus saattoi muuttua lyhyen etäisyyden päässä kerrostumistoiminnaksi ja taas uudelleen kulutukseksi.
17 GEOLOGIAN TUTKIMUSKESKUS Kulkuyhteydet ja palvelut: Kurut sijaitsevat noin 10 km Sallan kirkonkylän lounaispuolella. Sinne johtaa Salla Kemijärvi maantieltä (tie nro 82) metsäautotie. Noin 7 km:n ajomatkan jälkeen on paikoitusalue, josta jatkuu noin 1,5 km mittainen polku Salmijoen rantaan. Polun päässä on laavu ja tulipaikka. Samalta metsäautotieltä lähtee myös polku Kalliojärvelle. Polku jatkuu edelleen Sallatunturille. Kalliojärven etelärannalla kapean salmen ylittävän kävelysillan lähellä on päiväkäyttöön soveltuva autiotupa. 8. Joutsenaapa Kaita-aapa Joutsenaapa Kaita-aapa on laaja yhtenäinen suoalue Sallan ja pieneltä osin Savukosken kuntien alueilla. Alue muodostuu useasta laajasta, pääosin luonnontilaisesta aapasuokokonaisuudesta. Aapasoista yli puolet on avoimia nevoja, jotka ovat kehittyneet erittäin rimpisiksi ja jänteisiksi. Lettojen osuus on noin 5 % suon kokonaisalasta. Laajimmat lettoalueet ovat Kuppiaavalla. Viidesosa alueesta on puustoisia soita eli korpia ja rämeitä, jotka sijaitsevat avosoiden reunoilla. Laajat korpivyöhykkeet ovat aluetta halkovan Aatsinkijoen ja sen sivupurojen varsilla. Kaita-aavan pohjoisosa on jänteistä, vaivaiskoivua kasvavaa rimpinevaa, jossa on jonkin verran lettomaisuutta. Suolla kivennäismaata peittää eloperäinen maalaji, turve. Turvekerrostuman keskipaksuus on vajaa kaksi metriä. Se koostuu pääasiassa saramaisten kasvien ja ruskosammalien jäänteistä. Vähäravinteisemmilla reuna-alueilla esiintyy myös rahkasammalvaltaisia turpeita. Lisäksi turpeesta voi erottaa esimerkiksi raatteen, järvikortteen ja suoleväkön jäänteitä. Soita alkoi syntyä varsin pian jäätikön sulamisen jälkeen. Ensimmäisinä soistuivat vaarojen ja tunturien väliset kosteat painanteet. Myöhemmin soiden leviäminen jatkui metsämaan soistumisen sekä vesistöjen umpeenkasvun seurauksena. Joutsenaavan ja Kaita-aavan erottaa toisistaan Aatsinkijoki. Alue on sisällytetty Natura 2000-verkostoon ja sen koko on hehtaaria. Joutsenaapa Kaita-aavalla on todettu useita uhanalaisia tai silmällä pidettäviä putkilokasvi- ja sammallajeja. Linnustoltaan se on alueensa parhaita. Sieltä on tavattu yhteensä 97 lintulajia, joista 19 on uhanalaisia tai silmällä pidettäviä. Kulkuyhteydet: Saijan kylästä, Kuolajoen sillan jälkeen lähtee noin seitsemän kilometriä pitkä metsäautotie länsiluoteeseen. Renttimäselän kohdalta kääntyy vasemmalle noin kilometrin mittainen polku, joka johtaa suon reunalle.
18 GEOLOGIAN TUTKIMUSKESKUS Kuva 10. Suomaisemaa Joutsenaavalta. 9. Känespella Sallan luoteisosassa, Vuotostunturista itään on kalliokukkula, jota kutsutaan Känespellaksi. Se on noin 250 metriä pitkä, 150 metriä leveä ja 40 metriä korkea jylhä, pyramidia muistuttava kumpare. Kallioperältään se on ympäröivään alueeseen verrattuna poikkeuksellinen, sillä se koostuu runsaasti rautaa ja magnesiumia sisältävistä, ultraemäksisistä laavakivistä ja mahdollisesti myös puolipinnallisista kivistä, joita kutsutaan komatiiteiksi. Tuoreella, juuri lohjenneella pinnalla kivi on väriltään mustaa tai tummanvihertävää. Rapautuneet pinnat ovat muuttuneet vaaleanharmaiksi. Kivessä erottuvat hyvin tummat, ruosteiset pyrokseenitäplät. Kallioperätutkimuksissa Känespellasta on löydetty myös tulivuorenpurkauksessa syntyneitä heitteleitä, tuhkaa, breksioita ja laavaa, jotka liittyvät noin miljoonaa vuotta vanhaan tulivuoritoimintaan. Känespellan on tulkittu olleen osa tulivuoren magmakanavaa. Lähes pystysuorassa länsirinteessä on paikoin näkyvissä rakenteita, jotka viittaisivat tulivuoren sisuksissa syntyneeseen ja kiteytyneeseen kiveen. Itäreunan breksioista voi päätellä laavan olleen kuumaa, kun se joutui kosketuksiin heitteleiden ja tuhkan kanssa. Känespellan itäpuolella on runsaasti mannerjäätikön kalliosta irrottamia lohkareita ja kiviä. Ne ovat hajallaan kukkulan rinteellä ja suon reunalla.
19 GEOLOGIAN TUTKIMUSKESKUS Känespella on myös kiinnostava kulttuurihistoriallinen kohde. Jatkosodan aikana siellä on saattanut piileskellä neuvostoliittolaisia sotilaita. Kukkulan laella oli hyvä tähystyspaikka, josta näkee kauas ympäröiville suoalueille. Nykyisin Känespellassa on paikallisten metsästäjien rakentama taukopaikka. Kulkuyhteydet: Sallan kirkonkylästä Känespellaan on matkaa 36 km. Sallasta ajetaan ensin Ahvenselkään johtavaa tietä. Ennen Jauruujärveä käännytään oikealle Tiukurovaan. Ahmavaaran kohdalla käännytään pohjoiseen johtavalle metsäautotielle. Tie jatkuu Vuotostunturin itäpuolta seuraten. Känespellan kohdalla tie kiertää kukkulaa sen länsipuolitse. Känespellalle on helpointa kävellä metsäautotieltä kummun pohjoispuolelta. 10. Kullaojan vesiputous Sallan Naruskassa, Naruskajärven luoteispuolella sijaitsevan Kullaojan joen latvoilla on Sallan pohjoisosien kaunein vesiputous. Tunturaisten vaaralta itään virtaava joki ylittää kalliokynnyksen, joka muodostaa noin neljä metriä korkean, portaittaisen vesiputouksen. Pystysuoraa pudotusta on noin kolme metriä. Putous laskee pieneen lampeen, josta joki jatkaa virtaustaan kaakkoon kohti Naruskajärveä. Vesiputouksen vieressä, sen etelärannalla on jyrkkiä kallioseinämiä sekä kallion seinämästä ja siitä irronneista lohkareista syntynyt luola. Kulkuyhteydet: Naruskajärveltä ajetaan luoteeseen noin kymmenen kilometriä metsäautotietä pitkin. Tienristeyksessä käännytään vasemmalle ja ajetaan vielä kilometri. Kohteelle tulee tieltä kävelyä noin puoli kilometriä. Perille pitää suunnistaa, sillä sinne ei johda polkua. Maasto on helppokulkuista kangasmetsää lukuun ottamatta putouksen ympäristöä, missä on runsaasti kiviä ja lohkareita.
20 GEOLOGIAN TUTKIMUSKESKUS Kuva 11. Pirunkirkon kyttyrämäinen kalliopaljastuma ja lohkareikko 11. Pirunkirkko Auermajoen laaksossa, soiden keskellä olevan metsän reunassa on Pirunkirkko, tummanruskeista kivistä muodostunut kyttyrämäinen kalliokumpare, jonka korkeus on noin 15 metriä. Kalliopaljastumat ovat voimakkaasti haljenneita. Kallioiden ympärillä on röykkiö samanvärisiä kiviä ja lohkareita. Pirunkirkko on näyttävä luonnonnähtävyys ja erikoinen geologinen muodostuma, joka näkyy kauas ympäristöönsä. Se on synnyltään intruusio eli sula kiviaines on työntynyt ylös syvältä maan vaipasta halkeamia pitkin ja samalla työntänyt ympäristön kiviä pois tieltä. Kivilajiltaan Pirunkirkko on rauta- ja magnesiumpitoista peridotiittia, joka on voimakkaasti magneettinen. Kiven päämineraaleja ovat oliviini ja pyrokseenit. Tuntsan alueelta tunnetaan runsaasti samanlaisia pieniä, ultramafisista magmoista kiteytyneitä intruusioita, jotka ovat tunkeutuneet alueen arkeeisiin kiillegneisseihin. Myös Pirunkirkon tyyppisiä peridotiitteja pidetään iältään arkeeisina, yli 2500 miljoonan vuoden ikäisinä. Kun tutkii tarkemmin kallion ja lohkareiden pintaa, löytää sieltä hyvin erikoisia ja mielenkiintoisia uurteita ja kulumia. Kulkuyhteydet: Pirunkirkko sijaitsee UKK-reitin varrella. Naruskasta Tuntsaan menevältä maantieltä Auermakankaankuusikon kohdalla johtaa oikealle alas rinnettä viitoitettu polku. Se ylittää suon ja Auermajoen. Polku on pitkostettu. Pirunkirkon kallio kohoaa suon vastakkaisella puolella, metsän reunassa. Kävelymatkaa tieltä tulee noin 600 metriä. Kallion vieressä on tulentekopaikka sekä lähde.
21 GEOLOGIAN TUTKIMUSKESKUS Kuva12. Jäätikön sulamisvesien kuluttama Alimmainen Nuoluskuru 12. Alimmainen Nuoluskuru Mannerjäätikön sulamisvaiheessa sulamisvedet kerääntyivät jäätikön pohjalla olleisiin tunneleihin. Paksun jäätikön aiheuttaman voimakkaan puristuksen seurauksena vedet virtasivat voimakkaan hydrostaattisen paineen alla. Sen vaikutuksesta virtaus pystyi nousemaan myös vastamäkeen, ylös laaksonpohjia ja rinteitä sekä ylittämään vaaroista ja tuntureista syntyneitä vedenjakajia. Ylityskohdissa sulamisvesivirtaus kulutti voimakkaasti tunnelin pohjalla ollutta kalliota ja rikkoi sitä voimakkaasti. Näin Kuskoivan ja Nuolusrovan tunturien väliin syntyi luode-kaakkosuuntainen Alimmainen Nuoluskuru. Vedet virtasivat sitä pitkin kohti kaakkoa ja edelleen Tuntsajoen laaksoon. Alimmainen Nuoluskuru on noin kaksi kilometriä pitkä, 40 metriä leveä ja noin 7 10 metriä syvä, poikkileikkaukseltaan V-kirjaimen muotoinen kuru. Sen ylärinteet ovat paikoin pystysuoria kallioseinämiä. Alarinteet ja pohja ovat kalliota jota peittää seinämistä irronneet kivet ja lohkareet. Kulkuyhteydet ja palvelut: Kuruun johtaa Naruska Tuntsa maantieltä neljän kilometrin mittainen metsäautotie. Kuru näkyy parhaiten sen luoteispäästä. Paikalla on kota, puuliiteri ja tulentekopaikka.
Luku 5 POHJOIS- SUOMEN LIUSKEALUEET, KERROS- INTRUUSIOT JA GRANULIITTI- ALUE Ahti Silvennoinen 141 Pohjois-Suomen kallioperä koostuu pääasiassa arkeeisista ja varhaisproterotsooisista kivilajeista. Nuorempia
Sama maisema, eri kulkijat
Mika Lavento ja Antti Lahelma (toim.) Sama maisema, eri kulkijat Repoveden kansallispuisto kivikaudelta 1900-luvulle Metsähallituksen luonnonsuojelujulkaisuja. Sarja A 165 Mika Lavento ja Antti Lahelma
Geologian tutkimuskeskus Arkistoraportti 11/2012 6.2.2012 Espoo Kallioperän rakennettavuuteen liittyvien tulkintojen arviointi pääkaupunkiseudulla tunnelikartoitusten ja -tutkimusten perusteella, johtopäätökset